Foilsiú teachtaireachta maidir le leasú caighdeánach a fhormheas ar an tsonraíocht táirge le haghaidh ainm in earnáil an fhíona, dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 168/16)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG ATHRÚ AN DOICIMÉID AONAIR

“Costers del Segre”

PDO-ES-A1523-AM03

Dáta na cumarsáide: 26.1.2022

TUAIRISC AR AN LEASÚ A FHORMHEAS AGUS AR NA CÚISEANNA INA LEITH

1. Athrú ar choinníollacha úsáide na dtéarmaí “barrica” (“bairille”) agus “roble” (“dair”)

TUAIRISC:

I ndáil leis an téarma “barrica” (“bairille”), rinneadh an cinneadh an tagairt do dhair a bhaint amach agus toilleadh an choimeádáin a mhéadú ó 330 lítear go 600 lítear.

A mhéid a bhaineann le toilleadh uasta na gcoimeádán darach le haghaidh úsáid an téarma “roble” (“dair”), rinneadh an cinneadh an toilleadh a mhéadú ó 330 lítear go 600 lítear.

Baineann an leasú seo le pointe 2.5 den tsonraíocht táirge ach ní dhéanann sé difear don doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

CÚISEANNA:

Bhí na coinníollacha sa tsonraíocht táirge chun na téarmaí sin a úsáid níos déine ná iad sin ar an leibhéal náisiúnta, a leagtar síos in Iarscríbhinn III (Airteagal 17) a ghabhann le Foraithne Ríoga 1363/2011 an 7 Deireadh Fómhair 2011 lena gcuirtear chun feidhme rialacha an Aontais maidir le lipéadú, cur i láthair agus sainaithint táirgí fíona áirithe. Tugtar i gcomhréir le forálacha náisiúnta iad leis an leasú sin.

2. Neart alcóil nádúrtha íosta fíonchaor a bheartaítear a úsáid le haghaidh fíona agus fíon licéir a bhaint

TUAIRISC:

Rinneadh an cinneadh an neart alcóil nádúrtha íosta fíonchaor de réir toirte le haghaidh fíonta agus fíonta licéir a bhaint.

Baineann an leasú seo le pointe 3.2 den tsonraíocht táirge ach ní dhéanann sé difear don doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

CÚISEANNA:

Freagraítear sa leasú seo do riachtanais ár bhfíonlann de thoradh éifeachtaí an athraithe aeráide, a bhfuil tarluithe adhaimsire dá thoradh agus ard-inathraithreacht ó bhliain go bliain. Is é an aidhm dheiridh fíonta den cháilíocht is airde a fháil, a bhfuil cothromaíocht dheas iontu idir alcól agus aigéadacht.

3. Leathnú an limistéir chríochaithe

TUAIRISC:

Cuireadh dhá bhardas nua leis, agus cuireadh trí bhardas eile nach raibh san áireamh ach go páirteach leis ina n-iomláine.

Baineann an leasú seo le pointe 4 den tsonraíocht táirge agus le pointe 6 den doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

CÚISEANNA:

D’iarr páirtithe leasmhara an méadú sin ar an limistéar táirgthe. De thoradh na n-iarrataí sin, d’eisigh bainistíocht STFC tuarascálacha maidir le gnéithe agranamaíocha, ithreach agus aeráide, agus comhshaoil na ndáileachtaí d’fhonn a fhíorú cibé an bhfuil na limistéir a chumhdaítear sa mhéadú oiriúnach do phróifíl an limistéir STFC, agus má tá, a láthair bheacht laistigh den fho-limistéar ábhartha a fhíorú.

Seiceáladh an talamh ar fad a áirítear i dtéarmaí:

— saintréithe plandálacha;

— láthair an bhardais agus an ghaireacht do dháileachtaí atá ann cheana agus bardais atá ann cheana a chumhdaíonn an sonrúchán tionscnaimh “Costers del Segre”;

— saintréithe aeráide agus ithreach na ndáileachtaí.

Ba é an chonclúid gur mheaitseáil na bardais nua saintréithe aeráide agus ithreach an tsonrúcháin tionscnaimh “Costers del Segre” agus dá bhrí sin go bhféadfaidís a bheith mar chuid de gan difear a dhéanamh do cháilíocht agus saintréithe an fhíona a tháirgtear faoi STFC.

4. Trí chineál a chur leis

TUAIRISC:

Cuireadh na cineálacha Garnacha Peluda, Gonfaus agus Sumoll Tinto leis.

Baineann an leasú seo le pointe 6 den tsonraíocht táirge agus le pointe 7 den doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

CÚISEANNA:

Rinneadh an cinneadh chun na cineálacha sin a áireamh bunaithe ar iarratais agus spéis ó fhíonlanna éagsúla a áirítear sa Sonrúchán Tionscnaimh Faoi Chosaint seo, a mheasann gur cineálacha oiriúnacha iad de bharr na dtorthaí sármhaithe a fuarthas i staidéir a rinneadh ar gach cineál, ag cur ithir agus aeráid san áireamh.

Sumoll Tinto: cineál dearg frithsheasmhach in aghaidh triomaigh de thionscnamh na Catalóine. Cineál meán-timthriall a tháirgeann fíonchaora éilipseacha meánacha-móra. Tá aigéadacht mhaith agus struchtúr tainneach, agus dea-bholadh úr de thorthaí dearga le déine thonúil mheánach ag fíon dearg a dhéantar le Sumoll Tinto. Coinníonn fíonta a dhéantar leis an gcineál Sumoll Tinto saintréith agus blasanna tipiciúil an limistéir gan difear a dhéanamh do cháilíocht na bhfíonta.

Garnacha Peluda: cineál de thionscnamh na Catalóine, láidir agus cuíosach torthúil. Fíonchaor dhearg i gcrobhaingí dlútha, tá na fíonchaora iad féin meánmhéide, sféarúil agus liath, le duilleoga tiubha clúmhacha. Táirgeann Garnacha Peluda fíon ar ardchaighdeán. Tá na fíonta a tháirgtear an-mhaith, cuireann siad i láthair dea-bholaithe agus saintréithe an chineáil, breisíonn siad gnéithe saintréitheacha fíonta dearga STFC “Costers del Segre” fad a choinnítear saintréith agus blasanna atá tipiciúil don limistéar.

Gonfaus: de thionscnamh cheantar Osona (an Chatalóin), tá acmhainní dúchais ag an gcineál seo le déileáil le dálaí triomaigh. Bíonn dea-bholaithe torthaíocha, diana agus aigéadacha ag fíonta a dhéantar as an gcineál seo. De réir staidéar, tá go leor cumais ag an gcineál seo chun fíon ar ardchaighdeán a tháirgeadh gan saintréith agus blasanna tipiciúla an limistéir a laghdú.

5. Athruithe ar fhoclaíocht na gceanglas maidir le lipéadú

TUAIRISC:

Baineadh an fhaisnéis éigeantach le háireamh ar lipéadú fíona, agus sonraítear anois gur féidir “Denominación de Origen Protegida” (“Sonrúchán Tionscnaimh Faoi Chosaint”) agus “Denominación de Origen” (“Sonrúchán Tionscnaimh”) a úsáid go hidirmhalartach.

Baineann an leasú seo le pointe 8.4 den tsonraíocht táirge ach ní dhéanann sé difear don doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

CÚISEANNA:

Tá an mhian chun ábhar na sonraíochta táirge a shimpliú agus míchruinnis nó ábhar as dáta a chosc a d’fhéadfadh teacht aníos de thoradh forálacha Eorpacha nó náisiúnta infheidhme maidir le fíonta na Catalóine i gcás athruithe reachtacha mar údar leis an athrú seo.

Thairis sin, bhí sé neamhábhartha agus ní raibh gá forálacha ginearálta a áireamh maidir le lipéadú ginearálta fíonta nó aon fhíon a chumhdaíonn STFC nó TGFC sa tsonraíocht táirge le haghaidh STFC “Costers del Segre”, nuair a chuirtear san áireamh gurb é cuspóir na sonraíochtaí táirge na coinníollacha ábhartha táirgthe a bhaineann le sonrúchán tionscnaimh agus le sonraíocht an táirge a shainmhíniú. Dá bhrí sin, i bhfianaise phrionsabail an tsimplithe agus na cáilíochta rialaithe, tá sé inmholta na gnéithe i gceist a scriosadh.

Ar deireadh, nochtadh in anailís chomparáideach ar na sonrúcháin tionscnaimh éagsúla Fhrancacha, Spáinneacha agus Iodálacha gné ghnáthchomónta ag teacht chun cinn: nach ndéantar aon tagairt d’fhaisnéis éigeantach a bhaineann le lipéadú fíonta, ach ina ionad sin go ndéantar tagairt don fhaisnéis roghnach a cheadaítear faoi STFC i gceist.

6. Athruithe ar an bhfoclaíocht i ndáil le modh ráthaíochta ar gach pacáiste

TUAIRISC:

Bunaítear leis an tsonraíocht táirge córas ráthaíochta le cur i gceangal le gach pacáiste d’fhíon STFC. Athraíodh an fhoclaíocht lena cheadú d’aon mhodh eile a d’fhéadfadh bainistíocht an tsonrúcháin tionscnaimh sin a aontú a úsáid sa todhchaí.

Baineann an leasú seo le pointe 8.5 den tsonraíocht táirge agus le pointe 9 den doiciméad aonair.

Is leasú caighdeánach é sin mar ní chomhlíonann sé aon cheann de na critéir a liostaítear in Airteagal 14(1) de Rialachán (AE) 2019/33.

CÚISEANNA:

Tar éis úsáid an tséala ráthaíochta a chur chun feidhme mar chóras aitheantais aon úsáide in 2019, rinneadh cinneadh chun rogha mhalartach níos cineálaí a chur in ionad na gcóras rialaithe eile (na roghanna malartacha leis an séala ráthaíochta) a d’fhéadfadh aon riachtanais a thiocfadh chun cinn sa todhchaí a chomhlíonadh.

DOICIMÉAD AONAIR

1. Ainm(neacha)

Costers del Segre

2. Cineál táisc gheografaigh

STFC – Sonrúchán Tionscnaimh Faoi Chosaint

3. Catagóirí táirgí fíniúna

1. Fíon

3. Fíon licéir

5. Fíon súilíneach ar ardchaighdeán

8. Fíon leathshúilíneach

4. Tuairisc ar an bhfíon nó ar na fíonta

1. FÍONTA – bána agus rosé

TUAIRISC THÉACSÚIL GHAIRID

Fíonta bána:

Tréshoilseach, ton scothbhuí nó scothghlas, uaireanta le horáiste nó donn ag an imeall

Ní mór do na fíonta na raonta/luachanna seo a leanas a chomhlíonadh:

Ionsúiteacht ag 420 nm níos mó ná nó cothrom le 0,05, níos lú ná nó cothrom le 1,4 agus níos mó ná an ionsúiteacht ag 520 nm

Ionsúiteacht ag 520 nm níos lú ná nó cothrom le 0,4

Ionsúiteacht ag 620 nm níos lú ná nó cothrom le 0,1

Déine datha níos mó ná nó cothrom le 0,05 agus níos lú ná nó cothrom le 2

Moirtiúlacht níos lú ná 30 NTU

Dea-bholaithe cineáil torthaí agus/nó plandúla, bláthanna agus spíosraithe le dea-bholaithe treasacha féideartha. Gan lochtanna

Blas agus blas sa bhéal cothromaithe, gan aon lochtanna agus le hiarbhlas fada, a mhaireann níos mó ná 5 shoicind

Fíonta rosé:

Tréshoilseach, agus toin scoth-bhándearga, scothdhearga agus/nó scothghorma orthu. Ní mór do na fíonta na raonta/luachanna seo a leanas a chomhlíonadh:

Ionsúiteacht ag 420 nm níos mó ná nó cothrom le 0,1. agus níos lú ná nó cothrom le 2,5

Ionsúiteacht ag 520 nm níos mó ná nó cothrom le 0,1 agus níos lú ná nó cothrom le 3

Déine datha níos mó ná nó cothrom le 0,1 agus níos lú ná nó cothrom le 5,7

Moirtiúlacht níos lú ná 30 NTU

Dea-bholaithe cineáil torthaí agus/nó plandúla, bláthanna agus spíosraithe le dea-bholaithe treasacha féideartha. Neamhláithreacht lochtanna

Blas agus blas sa bhéal cothromaithe, gan aon lochtanna agus le hiarbhlas fada, a mhaireann níos mó ná 5 shoicind

I bhfíonta crianza is é 15 meq/l an t-uasmhéid aigéadachta luainí a cheadaítear

Is é an cion uasta dé-ocsaíde sulfair 250 mg/l má tá an cion siúcra ≥ 5 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 10,5 Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 10 Dé-ocsaíd sulfair iomlán uasta (i milleagraim in aghaidh an lítir) 200

2. FÍON – dearg

TUAIRISC THÉACSÚIL GHAIRID

Glé, le toin ó dhearg agus/nó corcairghorm go donn nó dath an bhríce le haghaidh fíonta crianza. Ní mór do na fíonta na raonta/luachanna seo a leanas a chomhlíonadh:

Ionsúiteacht ag 420 nm níos mó ná nó cothrom le 0,1

Ionsúiteacht ag 520 nm níos mó ná nó cothrom le 0,1

Déine datha níos mó ná nó cothrom le 3

Moirtiúlacht níos lú ná 80 NTU

Níl aon lochtanna, dea-bholaithe cineáil torthaí agus/nó plandúla, bláthanna agus spíosraithe le dea-bholaithe treasacha féideartha

Blas agus blas sa bhéal cothromaithe, gan aon lochtanna agus le hiarbhlas fada, a mhaireann níos mó ná 5 shoicind

I bhfíonta crianza is féidir leis an uasmhéid aigéadachta luainí méadú 1 meq/l le haghaidh gach céime alcóil os cionn 11 % de réir toirte agus gach bliain dá thabhairt chun cineáil, suas go dtí uasmhéid 20 meq/l

Is é an cion uasta dé-ocsaíde sulfair 200 mg/l má tá an cion siúcra ≥ 5 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11 Aigéadacht iomlán íosta 4,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 13,33 Dé-ocsaíd sulfair iomlán uasta (i milleagraim in aghaidh an lítir) 150

3. FÍON LICÉIR

TUAIRISC THÉACSÚIL GHAIRID

Ton scothbhuí agus/nó scothghlas, uaireanta le horáiste nó sean-ór ag an imeall i gcás fíonta a dhéantar ag úsáid cineálacha fíonchaor bán. Toin ag dul ó dhearg agus/nó corcairghorm go toin b’fhéidir oráiste, donn nó copar i gcás fíonta a dhéantar ag úsáid cineálacha fíonchaor dearg. Ní mór do na fíonta na raonta/luachanna seo a leanas a chomhlíonadh:

Ionsúiteacht ag 420 nm níos mó ná nó cothrom le 0,1 agus níos lú ná nó cothrom le 20

Ionsúiteacht ag 520 nm níos mó ná nó cothrom le 0,1 agus níos lú ná nó cothrom le 20

Ionsúiteacht ag 620 nm níos mó ná nó cothrom le 0,1 agus níos lú ná nó cothrom le 10

Déine datha níos lú ná nó cothrom le 50

Moirtiúlacht níos lú ná 80 NTU

Níl aon lochtanna, dea-bholaithe cineáil torthaí agus/nó plandúla, bláthanna agus spíosraithe le dea-bholaithe treasacha féideartha

Blas agus blas sa bhéal cothromaithe, gan aon lochtanna

Is é an cion uasta dé-ocsaíde sulfair 200 mg/l má tá an cion siúcra ≥ 5 g/l.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 15 Aigéadacht iomlán íosta 3,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 13,3 Dé-ocsaíd sulfair iomlán uasta (i milleagraim in aghaidh an lítir) 150

4. FÍON SÚILÍNEACH AR ARDCHAIGHDEÁN

TUAIRISC THÉACSÚIL GHAIRID

Tréshoilseach, ton scothbhuí agus/nó scothghlas, agus oráiste nó sean-ór ar an imeall uaireanta. Láithreacht bhuan de shraith bolgán. Ní mór do na fíonta na raonta/luachanna seo a leanas a chomhlíonadh:

Ionsúiteacht ag 420 nm níos mó ná nó cothrom le 0,05 agus níos lú ná nó cothrom le 1,4

Ionsúiteacht ag 520 nm níos lú ná nó cothrom le 2

Ionsúiteacht ag 620 nm níos lú ná nó cothrom le 1

Déine datha níos mó ná nó cothrom le 0,05 agus níos lú ná 2

Moirtiúlacht níos lú ná 30 NTU

Gan lochtanna. Dea-bholadh torthaí úra agus/nó plandúil agus/nó dea-bholaithe bláthanna a bhféadfadh dea-bholaithe treasacha a bheith air a eascraíonn as é a aosú sa bhuidéal.

Blas agus blas sa bhéal cothromaithe, gan aon lochtanna agus le hiarbhlas fada, a mhaireann níos mó ná 5 shoicind

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 10,8 Aigéadacht iomlán íosta 3,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 13,3 Dé-ocsaíd sulfair iomlán uasta (i milleagraim in aghaidh an lítir) 185

5. FÍON LEATHSHÚILÍNEACH

TUAIRISC THÉACSÚIL GHAIRID

Gás dé-ocsaíde carbóin le feiceáil i bhfoirm bolgán ach gan aon chúr; an dath ag teacht leis na raonta ionsúiteachta ar tugadh tuairisc orthu sna ranna roimhe seo le haghaidh gach cineáil fíona (bán, dearg, rosé)

Dea-bholaithe cineáil torthaí agus/nó bláthanna. Gan lochtanna.

Cion dé-ocsaíde carbóin inbhraite ar an gcarball, blas agus blas sa bhéal cothromaithe, gan aon lochtanna agus le hiarbhlas fada, a mhaireann níos mó ná 5 shoicind

Cion dé-ocsaíde sulfair cothrom leis an gcion atá i bhfíonta bána, rosé agus dearga

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 10 Aigéadacht iomlán íosta 3,5 i milleachoibhéisí in aghaidh an lítir Aigéadacht luaineach uasta (i milleachoibhéisí in aghaidh an lítir) 10 Dé-ocsaíd sulfair iomlán uasta (i milleagraim in aghaidh an lítir)

5. Cleachtais maidir le fíonóireacht

5.1. Cleachtais fhíoneolaíocha shonracha

1. Cleachtas fíoneolaíoch sonrach

Cuirtear an brú iomchuí i bhfeidhm chun an úrfhíon nó an fíon a eastóscadh agus sin a dhealú ón marc, ionas nach bhfaightear níos mó ná 75 lítear fíona in aghaidh gach 100 cileagram fíonchaor a bhuaintear.

5.2. Uastáirgeacht

1.

16 000 cileagram fíonchaor in aghaidh an heicteáir

2.

120 heictilítear in aghaidh an heicteáir

6. Limistéar geografach críochaithe

Tá limistéar STFC “Costers del Segre” comhdhéanta de sheacht bhfo-limistéar:

Fo-limistéar Artesa de Segre: comhdhéanta de na bardais a leanas:

— Algerri

— Alòs de Balaguer

— Artesa de Segre

— Balaguer

— Castelló de Farfanya

— Foradada

— Menàrguens

— Ceantar Montclar laistigh de bhardas Agramunt

— Polagáin Cadastral 5 (dáileachtaí 399, 400, 401 agus 402) agus 7 (dáileacht 90) i mbardas Cubells

— Os de Balaguer

— Vilanova de Meià

— La Sentiu de Sió

Fo-limistéar Urgell: comhdhéanta de na bardais a leanas:

— Penelles

— Preixens

— Polagáin Cadastral 2 (dáileacht 7), 3 (dáileacht 75), 4 (dáileacht 25) agus 13 (dáileacht 93) i mbardas Ivars d’Urgell

Fo-limistéar Garrigues: comhdhéanta de na bardais a leanas:

— Albi

— Arbeca

— Bellaguarda

— Cervià de les Garrigues

— L’Espluga Calba

— Fulleda

— La Floresta

— La Pobla de Cérvoles

— Els Omellons

— Tarrés

— Vinaixa

— El Vilosell

— Polagáin Cadastral 5 (dáileacht 487), 12 (dáileachtaí 14, 15, 16, 33, 34 agus 37), agus 13 (dáileachtaí 3, 4 agus 5) i mbardas Juneda

— Polagáin Cadastral 9 (dáileachtaí 30 agus 96), 21 (dáileachtaí 114, 165 agus 167) agus 22 (dáileachtaí 118, 119 agus 120) i mbardas Borges Blanques

— L’Albagés

— Polagáin Cadastral 2 (dáileachtaí 57, 66, 499 agus 9002) agus 6 (dáileachtaí 317, 318, 319, 320 agus 597) i mbardas Juncosa

— Polagáin Cadastral 1 (dáileacht 27) agus 3 (dáileachtaí 97 agus 222) i mbardas Llardecans

Fo-limistéar Pallars: comhdhéanta de na bardais a leanas:

— Tremp (iarbhardas), chomh maith le Gurb, Palau de Noguera, Puigcercós, Suterranya agus Vilamitjana (ceantair Tremp)

— Polagáin Cadastral 1 (dáileachtaí 509 agus 556), 3 (dáileachtaí 37, 190, 191, 219, 222, 226, 233, 248, 315 agus 318), 12 (dáileachtaí 146, 151, 161, 163 agus 175), 13 (dáileachtaí 17, 93, 127 agus 204) agus 17 (dáileacht 212) i mbardas Conca de Dalt

— Limistéar Castell de Mur, fo-cheantair Cellers agus Guàrdia de Tremp

— Limistéar Gavet de la Conca, fo-cheantair Sant Cristòfol de la Vall, Sant Martí de Barcedana agus Sant Miquel de la Vall

— Fo-cheantair Conques, Figuerola d’Orcau, Orcau-Basturs agus Sant Romà d’Abella i mbardas Isona i Conca Dellà

— Polagáin Cadastral 4 (dáileachtaí 24, 25, 26, 29, 42, 43, 45, 46, 49, 50 agus 65) i mbardas Pobla de Segur

— Polagáin Cadastral 1, 2, 3, 4, 5 agus 6 i mbardas Llimiana

— Polagáin Cadastral 3 (dáileachtaí 17, 28, 29, 37, 300 agus 301) i mbardas Rialp

— Salàs de Pallars

— Polagáin Cadastral 3, 4, 5 agus 6 i mbardas Talarn

— Polagáin Cadastral 3 (dáileachtaí 201, 202, 203, 220, 223, 225, 325 agus 330) agus 2 (dáileachtaí 273 agus 276) i mbardas Sort

Fo-limistéar Raimat: comhdhéanta de na bardais a leanas:

— An t-aonad daonra ar a dtugtar Raimat, i limistéar bardasach Lleida

— Polagáin Cadastral 1 (dáileachtaí 162 agus 181) agus 2 (dáileacht 143) i mbardas Almacelles

Fo-limistéar Segrià: comhdhéanta de na bardais a leanas:

— Alcarràs: Polagáin Cadastral 6 (dáileachtaí 9017, 9022, agus 9005) agus 15 (dáileachtaí 3, 57, 9001, 9003, 9004, 9007 agus 2027)

— Alfarràs

— Polagáin Cadastral 5 (dáileachtaí 25, 180, 181, 193, 196 agus 280) i mbardas Almacelles

— Almenar

— Gimenells i el Pla de la Font

— Polagáin Cadastral 1, 2, 7 (dáileachtaí 230, 231, 232, 307, 309, 310 agus 311) agus 8 (dáileacht 337) i mbardas Lleida

— Polagáin Cadastral 11, (dáileachtaí 6, 7, 8 agus 9005) agus 12 (dáileacht 9006) i mbardas Torrefarrera

Fo-limistéar Valls del Riu Corb: comhdhéanta de na bardais a leanas:

— L’Ametlla

— Belianes

— Ciutadilla

— Granyanella

— Granyena de Segarra

— Guimerà

— Maldà

— Montoliu de Segarra

— Montornès de Segarra

— Nalec

— Omells de Na Gaia

— Preixana

— Sant Martí de Riucorb

— Tàrrega

— Vallbona de les Monges

— Vallfogona de Riucorb

— Verdú

— Polagáin Cadastral 4 (dáileacht 92) agus 6 (dáileachtaí 42, 43, 44, 45, 46, 47 agus 48) i mbardas Vilagrassa

I gcás athchriosaithe, díshealbhaithe nó athruithe ar theorainneacha bardasacha a dhéantar i gcomhréir leis an reachtaíocht atá i bhfeidhm maidir le rialtas áitiúil, ní eisiafar dáileacht ar bith a fhoirmíonn an limistéar tíreolaíoch le haghaidh STFC “Costers del Segre”.

7. Príomhchineál(acha) fíonchaor

AGUDELO – CHENIN BLANC

ALARIJE – SUBIRANT PARENT

ALBARIÑO

CABERNET FRANC

CABERNET SAUVIGNON

CHARDONNAY

GARNACHA BLANCA

GARNACHA PELUDA

GARNACHA TINTA

GARNACHA TINTORERA

GEWÜRZTRAMINER

GODELLO

GONFAUS

MACABEO - VIURA

MALBEC

MAZUELA – SAMSÓ

MERLOT

MONASTRELL

MOSCATEL DE ALEJANDRÍA

MOSCATEL DE GRANO MENUDO

PARELLADA

PETIT VERDOT

PINOT NOIR

RIESLING

SAUVIGNON BLANC

SUMOLL TINTO

SYRAH

TEMPRANILLO – ULL DE LLEBRE

TREPAT

VERDEJO

VIOGNIER

XARELLO

8. Tuairisc ar an nasc/ ar na naisc

8.1. Fíon

Maidir le saintréithe sonracha agus dea-shainithe STFC “Costers del Segre”, amhail a shuíomh geografach tionscnaimh agus an fad as chuig an Meánmhuir agus na Piréiní, cruthaíonn siad aeráid ilchríochach le luaineachtaí móra séasúracha agus laethúla i dteocht agus tréimhsí timthrialla fáis atá sonrach don limistéar, a mbíonn torthaí saintréitheacha mar thoradh orthu.

Ligeann tosca nádúrtha an limistéir do chineálacha traidisiúnta a chaomhnú agus do cineálacha neamhdhúchasacha – a tugadh isteach tar éis teacht phylloxera chun na háite – a bharrfheabhsú. Dá bhrí sin, is mór an éagsúlacht atá le feiceáil sna cineálacha fíonchaoire, rud a chiallaíonn go mbíonn comhdhéanamh an-éagsúil ag na táirgí.

Maidir le tosca daonna, tá traidisiún den fhíonsaothrúchán sa limistéar, agus tacaíonn tagairtí stairiúla leis sin i bhfoirm doiciméadachta agus struchtúr fisiciúil, chomh maith le díograis le haghaidh teicnící nua ceannródaíocha.

Bíonn an teocht istoíche le linn an próisis aibithe an-íseal ar fad – thart ar 15 °C i gcaitheamh an phróisis aibithe, agus titeann an teocht sin go 2-10 °C sna céimeanna níos deireanaí ar fud limistéar STFC “Costers del Segre”. Táirgeann sé sin fíonta ag a bhfuil aigéadacht ard agus blasanna láidre agus seasann siad amach ó fhíonta a tháirgtear i réigiúin eile. Maidir leis na dea-bholaithe is mó a bhaineann leis na fíonta bána, bíonn siad torthaíoch nuair a thagann an fíon ó fho-limistéir ina bhfuil fánaí réidhe agus bíonn siad bláthach nuair a thagann an fíon ó fho-limistéir atá lonnaithe níos airde. Maidir le fíonta dearga, léirítear an tionchar nádúrtha sa neart iarbhír alcóil, sna bolaithe agus sna blasanna. Caomhnaíonn na tosca sin uile cáilíocht shainiúil na bhfíonta, cáilíocht a fhaigheann siad ó na teochtaí fuara istoíche. Tá sé dodhéanta fíonta a bhfuil na saintréithe sin acu a tháirgeadh i réigiúin eile.

8.2. Fíon súilíneach ar ardchaighdeán

Tá fíon súilíneach á dhéanamh ag úsáid an mhodha thraidisiúnta i bhfíonlanna áirithe ó thús an chéid seo caite.

Maidir leis na dea-bholaithe príomha a bhaineann leis na fíonta bána a úsáidtear chun na fíonta súilíneacha sin a tháirgeadh, bíonn siad torthaíoch nuair a thagann an fíon ó fho-limistéir ina bhfuil fánaí réidhe agus bíonn siad bláthach nuair a thagann an fíon ó fho-limistéir atá lonnaithe níos airde.

Táirgeann an t-athrú mór i dteocht i gcaitheamh an lae le linn an timthrialla aibithe fíonta ag a bhfuil saintréithe áirithe, leibhéil aigéadachta níos airde agus dea-bholaithe bláthacha diana. Is iad na tosca sin, in éineacht leis an toisc dhaonna – leantar de mhodhanna táirgthe traidisiúnta a úsáid – agus an toisc nádúrtha – lena gcumasaítear do chineálacha dúchasacha a chaomhnú chomh maith le cineálacha eachtracha a oiriúnú – a chuidíonn le cáilíocht shonrach fíonta súilíneacha an STFC sin a mhúnlú.

8.3. Fíon licéir

Táirgeadh fíonta licéir ag a bhfuil STFC “Costers del Segre”: Leis na teochtaí níos airde i rith an lae agus an bháisteach íseal san fhómhar, is féidir moill a chur ar an bhfómhar, agus dá thoradh sin faightear barr atá lán le siúcraí. A bhuí leis na saintréithe aeráide an-speisialta sin, tá traidisiún ann d’fhíonta licéir a tháirgeadh ag úsáid fíonchaora a bhuaintear go déanach agus iad rísínithe i bpáirt. Ceadaíonn an cineál ithreach sin do na cineálacha a úsáidtear le haghaidh na bhfíonta sin a bhuain agus iad i mbail iontach, gan éirí ró-aibí.

8.4. Fíon leathshúilíneach

Tá an aigéadacht ard agus na dea-bholaithe bláthacha diana a bhaineann le fíonta leathshúilíneacha ag a bhfuil DOP “Costers del Segre” mar gheall ar an athrú ollmhór i dteocht le linn an phróisis aibithe fíonchaoire, a bhíonn níos mó ná 15 °C go minic.

9. Coinníollacha breise fíor-riachtanacha (pacáistiú, lipéadú, ceanglais eile)

Creat dlíthiúil:

Sa reachtaíocht náisiúnta

Cineál dála breise:

Forálacha breise a bhaineann le lipéadú

Tuairisc ar na dálaí:

Ní mór modh aitheantais aon úsáide a úsáid ar an bpacáistíocht a úsáidtear chun táirgí a chumhdaítear faoi shonrúcháin tionscnaimh “Costers del Segre” a mhargú. D’fhéadfadh sé sin a bheith mar shéala dearbhaithe nó an córas rialaithe a chinneann bainistíocht STFC. Gan beann ar an gcóras a roghnaítear, ní mór inrianaitheacht a áirithiú trí nós imeachta a bhunaíonn an comhlacht bainistíochta.

Nasc chuig an tsonraíocht táirge

http://incavi.gencat.cat/.content/005-normativa/plecs-condicions-do-catalanes/Arxius-plecs/PC-Costers-del-Segre-2020-control-canvis-AM04.pdf

(1) IO L 9, 11.1.2019, lch. 2.